Na temelju članak 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 123/17, 98/19,144/20) – u daljnjem tekstu: Zakon, i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18, 6/20,39/5), Općinsko vijeće Općine Jelenje na 11. sjednici održanoj dana 15.12. 2022. godine donijelo je

Odluku o usvajanju

**Programa javnih potreba u kulturi, obrazovanju i religiji**

**Općine Jelenje u 2023.**

Članak 1.

Programom javnih potreba u kulturi, obrazovanju i religiji Općine Jelenje u 2023. godini utvrđuju se aktivnosti, poslovi i djelatnosti od značaja za Općinu Jelenje, a u svezi s:

1. promicanjem kulture (sufinanciranje programa i organizacija kulturnih i društvenih manifestacija od općinskog značaja, poticanje i organizacija raznih tradicionalnih manifestacija)
2. sufinanciranjem boravka djece u vrtiću
3. sufinanciranjem programa iznad standarda u osnovnoškolskom obrazovanju (sufinanciranje izvannastavnih aktivnosti i projekata)
4. stipendiranjem učenika i studenata
5. sufinanciranjem produženog boravka u OŠ Jelenje Dražice u Dražicama
6. poklon paketi za predškolce i darivanje za Sv. Nikolu
7. osiguranjem poklon paketa za polaznike prvog razreda
8. potporom vjerskim zajednicama i sufinanciranje obnove crkve Sv. Mihovil u Jelenju.

Članak 2.

Proračunom Općine Jelenje planiraju se sredstva za:

1. promicanje kulture u iznosu od 12.608,00 EURA
2. sufinanciranje boravka djece u vrtiću u iznosu od 260.000,00 EURA
3. sufinanciranje programa iznad standarda u osnovnoškolskom obrazovanju (sufinanciranje izvannastavnih aktivnosti i projekata) u iznosu od 7.300,00 EURA
4. stipendiranje učenika i studenata u iznosu od 33.181,00 EURA
5. sufinanciranje produženog boravka u OŠ Jelenje Dražice u Dražicama u iznosu od 33.181,00 EURA
6. osiguranjem poklon paketi za predškolce i darivanje za Sv. Nikolu u iznosu od 5.309,00 EURA
7. osiguranjem poklon za polaznike prvog razreda u iznosu od 3.318,00 EURA
8. potpora vjerskim zajednicama u iznosu od 5.309,00 EURA
9. sufinanciranje obnove crkve Sv. Mihovila u Jelenju u iznosu od 199.084,00 EURA

**Ukupno planiranih sredstava 559.290,00 EURA**

Članak 3.

Program javnih potreba u kulturi, obrazovanju i religiji financirati će se od prihoda i primitaka u iznosu od 559.290,00 EURA.

Program iz točke 9. članka 2. financirati će se iz poticajnih mjera.

Članak 4.

Sredstva za ostvarivanje programa iz članka 2. osiguravaju se u Proračunu Općine Jelenje, a raspored nositeljima programa vršiti će se temeljem odluka Općinskog načelnika i ugovora.

Članak 5.

Program stupa na snagu osmog dana od dana objave u »Službenim novinama Općine Jelenje“, a primjenjivat će se od 01.01.2023.

KLASA: 024-02/22-01/11

URBROJ:2170-20-01-22-6

U Dražicama 15.12.2022.

OPĆINSKO VIJEĆE OPĆINE JELENJE

PREDSJEDNICA

Izabela Nemaz